Diari Oficial de la Generalitat Valenciana


Sumari del DOGV 4074, del 29-08-2001 (2001/8155)

Informació pública del projecte d'urbanització de la unitat d'execució F-1, oest, del pla parcial de la platja de l'Almardà. E.47-2000.
---------------------------------------------------------------------------------------------------------------------------------------

### Dades del document

Número de DOGV
:   4074

Data del DOGV
:   29-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8155


Organisme emissor
:   Ajuntament de Sagunt

Tipus de document
:   Anunci

Informació pública del projecte d'urbanització de la unitat d'execució F-1, oest, del pla parcial de la platja de l'Almardà. E.47-2000. [2001/Q8155]
  
Mitjançant aquest edicte es fa saber que l'alcalde accidental, en virtut de les atribucions que li confereix la legislació vigent, amb data 23 de juliol de 2001, ha resolt el que es diu a continuació:
  
Vist que mitjançant l'Acord Plenari de data 31 de maig de 2001, es va procedir a l'aprovació i adjudicació del programa d'actuació integrada de la unitat d'execució F-1, oest, del pla parcial de la platja de l'Almardà, amb l'aval de l'actuació i la subscripció del convingut que correspon.
  
Vist que continuant els tràmits de l'expedient es va presentar en data 10 de maig de 2001, número de registre d'entrada 6.501, el projecte d'urbanització de la unitat d'execució F-1, oest, del pla parcial de la platja de l'Almardà, que comprén:
  
- Projecte d'urbanització d'obra civil.
  
- Projecte d'instal·lació de la xarxa subterrània de baixa tensió.
  
- Projecte d'instal·lació de la xarxa subterrània de mitjana tensió.
  
- Projecte d'instal·lació d'un centre de transformació.
  
- Projecte d'instal·lació d'enllumenat públic.
  
Vist que el projecte es troba en fase de supervisió pels serveis tècnics municipals.
  
Vist que aquest projecte d'urbanització es presenta per a aprovació en compliment del compromís adquirit al programa d'actuació integrada.
  
Vist que les conclusions de la supervisió del projecte per part dels serveis tècnics municipals pot efectuar-se dins del mateix termini d'informació pública, amb l'establiment, si escau, de les modificacions i precisions pertinents en el tràmit d'aprovació d'aquest.
  
Atés que el tràmit del projecte d'urbanització ha de desenvolupar-se amb subjecció al que s'estableix en l'article 53 de la Llei Reguladora de l'Activitat Urbanística, en concordança amb el que s'estableix en els articles 52 i 46 d'aquest text legal.
  
A la vista de tot el que s'ha dit anteriorment resolc:
  
Primer
  
Sotmetre al tràmit d'informació pública el projecte d'urbanització de la unitat d'execució F-1, oest, del pla parcial de la platja de l'Almardà, mitjançant un edicte publicat en un diari d'informació general editat a la Comunitat Valenciana, i posteriorment o simultàniament, en el Diari Oficial de la Generalitat Valenciana, i participar la possibilitat de formular al·legacions durant el termini de 20 dies, comptadors des de la publicació de l'edicte, en el Diari Oficial de la Generalitat Valenciana.
  
Segon
  
Remetre un avís amb el contingut al domicili fiscal dels qui consten al Cadastre com a titulars de drets afectats.
  
Cosa que es fa pública perquè se'n prenga coneixement i d'acord amb el que s'estableix en l'article 53 en concordança amb l'article 46.3 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana.